અમેરિકન રાષ્ટ્રપતિ બરાક ઓબામાની ભારત યાત્રાની ચર્ચા ચારેય તરફ થઇ રહી છે. પરંતુ આ બધાની વચ્ચે નરેન્દ્ર મોદીનો એ સૂટ સૌની પર ભારે પડી ગયો જે તેમણે ઓબામાની સાથે સંયુક્ત પત્રકાર પરિષદમાં પહેર્યો હતો. હા, આપ સાંભળીને દંગ રહી જશો કે વડાપ્રધાન નરેન્દ્ર મોદીએ બંધ ગળાનું સૂટ પહેર્યું હતું તે સૂટ પર ખૂબ જ જીણા અક્ષરોમાં નરેન્દ્ર દામોદર દાસ મોદી લખેલું હતું. સૂટ ઘાટા વાદળી રંગનું હતું અને આખા સૂટ પર પીળા રંગની લાંબી પટ્ટીઓ હતી જેની પર તેમનું નામ લખ્યું હતું. જે સૂટને લઇને ચર્ચાઓ વહેતી થઇ છે તેને બીજે ક્યાંય નહી પરંતુ અમદાવાદમાં સિવડાવવામાં આવ્યું છે.